OpenLLM-France/wikimedia huggingface dataset:
# Entoloma longistriatum

Entoloma longistriatum Entolomataceae familiako onddo espezie bat da. Ez du balio gastronomikorik.
Sinonimoak: Leptoniella longistriata, Rhodophyllus majusculus, Leptonia majuscula, Entoloma sarcitulum var. majusculum.

## Deskribapena

Kapela: Higrofanoa, 1 eta 4 cm bitarteko diametrokoa hasieran kanpai itxurakoa, gero zabaldu egiten da erdian pixka bat hondoratua; ildaskatua hezea dagoenean eta maiz ezkata txikiekin. Arrexka-horixka kolorekoa, lehortzean zurbildu egiten da.
Orriak: Hasieran zurixkak, gero zikinak eta azkenean tonu arrosa-haragi kolorekoekin. Kolore berdina du ertzak ere.
Hanka: Liraina, delikatua eta glabroa. Kapelaren antzeko tonu batekoa, baina zurbilagoa, kotoi itxurako oinarriarekin eta zuria. Tonu urdinik gabe.
Haragia: Mehea, gozoa, usain nabarmenik gabea.
Etimologia: Rhodophyllus terminoa grekotik dator, arrosa kolore, esan nahi duen "rhódon" hitzetik eta orria, esan nahi duen "phillon" hitzetik, orrien kolore arrosa aipatuz.

## Jangarritasuna

Sukaldaritzako baliorik gabea.

### Nahasketa arriskua

Kapelaren kolore uniformeak, goian zertxobait deprimituak, ildaska nabariak, zapore gozoak eta tonu urdinik ez izateak, espeziea bereizi egiten dute.

## Sasoia eta lekua

Udazkenean eta neguaren hasieran. Ohikoa da basoen mugetan, belarraren eta bideen ertzaren artean.

### Banaketa eremua

Kanada, Alaska, Ameriketako Estatu Batuak, Ekuador, Brasil, Txile, Kanariak, Europa, Errusia, Kaukasia, Txina.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 392 or. ISBN 84-404-0530-8..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 194 or. ISBN 84-282-0865-4..
* ↑ Entoloma longistriatum: GBIF—the Global Biodiversity Information Facility.

## Kanpo estekak

* Datuak: Q10484673
* Multimedia: Entoloma longistriatum / Q10484673
# Entoloma papillatum

Entoloma papillatum Entolomataceae familiako onddo espezie bat da. Ez du balio sukalderako, haragi gutxi eta irintsua duelako.
Sinonimoak: Agaricus mammosus ss., Agaricus mammosus var. tenuior, Nolanea clandestina ss., Hyporrhodius papillatus, Leptonia papillata, Rhodophyllus mammosus ss., Leptonia mammillata, Nolanea mammosa subsp. papillata, Rhodophyllus papillatus, Entoloma mammosum ss..

## Deskribapena

Kapela: 4 cm arteko diametrokoa, kanpai-itxurakoa, titi puntazorrotz nabarmenarekin. Ertz ildaskatua, azala arre-gorrixka kolorekoa edo txokolate kolorekoa.
Orriak: Itsatsiak edo ia libreak, sabeldunak, zurixkak eta bukaeran arrosak.
Orri libreak: Oinera hurbiltzen diren orriak, baina ukitzen ez diotenak.
Hanka: Liraina, 7 cm arteko garaierakoa, kapela baino argiagoa, oinarri zurixka edo tomentuduna.
Haragia: Urria, irinaren usain eta zaporearekin.
Etimologia: Entoloma hitza grekotik dator: ertza barrurantz biribildua esan nahi du. Papillatun epitetoa berriz latinetik dator, irtengunea, titia, ernamuina, esan nahi duen "papila" hitzetik. Konkorrak daudelako

## Jangarritasuna

Interes gastronomikorik gabea.

### Nahasketa arriskua

Espezie nahastezina, bere tamaina garaiagatik eta titi puntazorrotzagatik

## Sasoia eta lekua

Udazkenean. Belardietan, leku ireki eta belartsuetan, azienda larreetan. Azaleko hezetasuna eta nitrifikazio egokia behar ditu.

### Banaketa eremua

Ameriketako Estatu Batuak, Kanada, Costa Rica, Bolivia, Europa, Kanariak, Kongoko Errepublika Demokratikoa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 190 or. ISBN 84-282-0865-4..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Entoloma papillatum: GBIF—the Global Biodiversity Information Facility.

## Kanpo estekak

* Datuak: Q10546709
# Entoloma mammosum

Entoloma mammosum Entolomataceae familiako onddo espezie bat da.
Sinonimoak: Nolanea mammosa, Rhodophyllus mammosus, Agaricus mammosus, Latzinaea mammosa.

## Deskribapena

Kapela: 2 eta 5 (8) cm bitarteko diametrokoa, koniko-kanpai itxurakoa, gero ganbil-lautua, titi biribil oso nabarmenarekin; arre iluna hezetasunean eta gardentasunez ildaskatua, okre-gris koloretik arre argira doan kolorekoa lehorrean; leuna edo erradialki zimurtua eta ertza barrurantz biribildua denbora askoan.
Orriak: Libreak, soberakoak, gris zurbilak, gero arrosa zikin kolorekoak.
Orri libreak: Oinera hurbiltzen diren orriak, baina ukitzen ez diotenak.
Hanka: 4 eta 12 cm bitarteko garaierakoa eta 0,1 eta 0,3 cm bitarteko diametrokoa, kapelaren kolorekoa, haritsua luzetara, zurixka-flokosoa goialdean, bilotsua oinarrian; tutu itxurakoa.
Haragia: Urtsua, gris-arrexka kolorekoa, lehorrean zurbila, irin zaharraren edo arrainaren usainarekin.
Etimologia: Entoloma terminoa grekotik dator: ertza barrurantz biribildua. Mammosum epitetoa berriz latinetik dator, titia esan nahi duen “mamma” hitzetik. Kapelaren formagatik.

## Jangarritasuna

Susmagarria.

## Sasoia eta lekua

Batez ere udaberrian. Leku belartsuetan, hostozabalen edo koniferoen basoetan.

### Banaketa eremua

Kanada, Ameriketako Estatu Batuak, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 276 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 227 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Entoloma mammosum: GBIF—the Global Biodiversity Information Facility.

## Kanpo estekak

* Datuak: Q5229600
* Multimedia: Entoloma mammosum / Q5229600
# Entoloma mougeotii

Entoloma mougeotii Entolomataceae familiako onddo espezie bat da.
Sinonimoak: Agaricus ardosiacus, Agaricus schistochrus, Eccilia atrides, Entoloma ardosiacum, Eccilia griseorubella, Agaricus mougeotii, Rhodophyllus ardosiacus, Leptonia ardosiaca, Eccilia ardosiaca, Hyporrhodius mougeotii, Leptonia serrulata var. berkeleyi, Hyporrhodius ardosiacus, Rhodophyllus mougeotii, Entoloma ardosiacum var. mougeotii, Leptonia mougeotii.

## Deskribapena

Kapela: 5 cm arteko diametrokoa, lehenengo ganbila, laster lau-ganbila eta pixka bat deprimitua edo unbilikatua erdian, hasieran ertza oso inbolutua, ildaskatu gabea. Kapelaren azala 1/3raino bereiz daiteke, ez da higrofanoa, tomentuduna edo iletsua, helduaroan ezkata txikitan apurtzen da, basiodoma zaharretan pitzatua, beltz-more ilun kolorekoa, argituaz gris-more kolorera edo gris-lila antzekora, diskoa ilunagoa mantenduz.
Orriak: Estu, adnatuak, sabeldunak, ertz irregularra eta kolore berekoa, lehenengo zurixkak, helduaroan arrosakarak.
Hanka: 8 cm arteko garaierakoa, zilindrikoa edo luzetarako ildoak konprimituta, oinarrirantz pixka bat loditua, fibrilosua edo tomentuduna, zuntzexkak ilunagoak dira, oinarri zurixka; lehenengo more-gris ilunetik gris-lila antzekora doan kolorekoa.
Haragia: Urria, more-urdinxka kolorekoa kapelan, bereziki azaletik gertu, gainerakoa zurixka, usain eta zapore nabarmenik gabea.
Etimologia: Entoloma hitza grekotik dator; ertza barrurantz biribildua esan nahi du.

## Jangarritasuna

Interes gastronomikorik gabea.

## Sasoia eta lekua

Udazkenean. Eremu belartsuetan, biofritoekin, lurzoru karetsuetan. Urria.

### Banaketa eremua

Ameriketako Estatu Batuak, Islandia, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 194 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 211 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Entoloma mougeotii: GBIF—the Global Biodiversity Information Facility.

## Kanpo estekak

* Datuak: Q4038108
* Multimedia: Entoloma mougeotii / Q4038108
# Entoloma niphoides

Entoloma niphoides Entolomataceae familiako onddo espezie bat da. Toxikoa izan daiteke.
Sinonimoak: Agaricus speculum, Rhodophyllus clypeatus var. niveus.

## Deskribapena

Kapela: 2 eta 7 cm bitarteko diametrokoa, ganbila, titiduna, zurixka edo pixka bat horixka; higrofanoa, grisaxka bustita dagoenean.
Orriak: Libreak, meheak eta estu, tartekatutako orritxoekin, hasieran zurixkak, gero arrosa-izokin kolorekoak.
Orri libreak: Oinera hurbiltzen diren orriak, baina ukitzen ez diotenak.
Hanka: Zuria, leuna, luzea, 5 eta 10 cm bitarteko garaierakoa eta 0,5 eta 1 cm bitarteko lodierakoa, zilindrikoa, inkurbatua eta bihurgunetsua gehienetan.
Haragia: Zurixka, haritsua, irinaren usain eta zaporekoa.
Etimologia: Entoloma terminoa grekotik dator: ertza barrurantz biribildua. Niphoides epitetoa grekotik dator, elurra, esan nahi duen "nipha" hitzetik. Kapelaren kolore zuriagatik.

## Toxikotasuna

Toxikoa.

### Nahasketa arriskua

Udaberriko beste Entoloma zuri batzuekin nahas daiteke, hala nola, Entoloma sepium delakoarekin, hau handiagoa da eta irin usainarekin. Entoloma prunuloides espeziearekin ere bai, honek oin motzagoa du eta habitat desberdina.

## Sasoia eta lekua

Udaberrian. Basoetako belarretan, bideetan, bideen mugetan etab. ateratzen da,

### Banaketa eremua

Ameriketako Estatu Batuak eta Kanada arteko mugan, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 287 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 215 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 279 or. ISBN 84-505-1806-7..
* ↑ Entoloma niphoides: GBIF—the Global Biodiversity Information Facility.

## Kanpo estekak

* Datuak: Q10716380
* Multimedia: Entoloma niphoides / Q10716380
# Entoloma pleopodium

Entoloma pleopodium Entolomataceae familiako onddo espezie bat da.
Sinonimoak: Agaricus icterinus, Nolanea icterina, Nolanea pleopodia, Rhodophyllus pleopodius, Rhodophyllus icterinus, Leptonia pleopodia, Hyporrhodius icterinus, Latzinaea pleopodia, Latzinaea icterina, Hyporrhodius pleopodius, Rhodophyllus icterinus f. gracillimus, Entoloma icterinum.

## Deskribapena

Kapela: 1,5 eta 7 cm bitarteko diametrokoa, hasieran koniko kanpai-itxurakoa eta gero ganbila titi kamuts batekin, ertza soberakinekin, uhindua eta ildaskatua gardentasunagatik. Azal lehorra, zetaduna eta distiratsua, eguraldi hezean gardentasunagatik ildaskatua, hori-berdexkatik okre-horixkara doan kolorekoa.
Orriak: Sabeldunak, eskotatuak, hasieran grisaxkak, amaieran tonu arrosekin esporengatik, ertza pixka bat koskaduna.
Orri eskotatuak: Oinera iritsi baino lehentxeago eskote txiki bat duten orriak.
Hanka: Liraina, luze samarra, zilindrikoa, barnehutsa, zetadun gainazalarekin, hori-oliba antzeko kolorekoa eta oinarri zuriarekin mizelio hondarrengatik.
Haragia: Mehea, urtsua, zurixka-horixka kolorekoa, usain eta zapore nabarmenik gabea.
Etimologia: Entoloma hitza grekotik dator; ertza barrurantz biribildua esan nahi du.

## Jangarritasuna

Ez da jangarria.

### Nahasketa arriskua

Kolore horixka du ezaugarri.

## Sasoia eta lekua

Udazkenean eta neguan. Landare hondakin ugari dagoen lekuetan. Urria.

### Banaketa eremua

Ameriketako Estatu Batuak, Kanada, Europa, Errusia, Indonesia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 190 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 221 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ Entoloma pleopodium: GBIF—the Global Biodiversity Information Facility.

## Kanpo estekak

* Datuak: Q10510463
* Multimedia: Entoloma pleopodium / Q10510463
# Entoloma porphyrophaeum

Entoloma porphyrophaeum Entolomataceae familiako onddo espezie bat da. Ez du sukaldaritza-baliorik, gutxi aztertu da, baina toxikoa dela uste da.
Sinonimoak: Agaricus phajocephalus, Agaricus furvus subsp. phajocephalus, Tricholoma phajocephalum, Entoloma subrubens, Entoloma jubatum subsp. subrubens, Inocybe phaeocephala, Rhodophyllus phaiocephalus, Entoloma phaiocephalum, Pluteus phaiocephalus, Hyporrhodius porphyrophaeus, Rhodophyllus porphyrophaeus, Leptonia porphyrophaea, Trichopilus porphyrophaeus.

## Deskribapena

Kapela: 3 eta 8 cm bitarteko diametrokoa, denbora askoan kanpai itxurarekin, gero zabaldu egiten da titi batekin. Azala erradialki haritsua, ez da higrofanoa, arre-purpura kolorekoa. Ertza pixka bat inkurbatua.
Orriak: Eskotatuak, lodiak, zabal samar, tartekatutako orritxoak eta laminulak, hasieran zurixkak, gero izokin kolore ilunekoak.
Orri eskotatuak: Oinera hurbiltzen diren orriak, baina ukitzen ez diotenak.
Hanka: Luzanga, nabarmen ildaskatua eta bihurritua, ezkatatsu samarra, kapelaren kolore berekoa, oinarrian feltro zuri bat izaten du.
Haragia: Zuria, usain eta zapore nabarmenik gabea.
Etimologia: Entoloma terminoa grekotik dator: ertza barrurantz biribildua.

## Jangarritasuna

Interes gastronomikorik gabea.

### Nahasketa arriskua

Entoloma jubatum delakoarekin nahas daiteke, hau txikiagoa da eta sagu kolorekoa da edo marroi-gris ilun kolorekoa.

## Sasoia eta lekua

Udaberrian eta udazkenean, belardi hezeetan eta leku belartsuetan, baita basoen soilguneetan ere .

### Banaketa eremua

Kanada, Ameriketako Estatu Batuak, Islandia, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 288 or. ISBN 84-404-0530-8..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 281 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 192 or. ISBN 84-282-0865-4..
* ↑ Entoloma porphyrophaeum: GBIF—the Global Biodiversity Information Facility.

## Kanpo estekak

* Datuak: Q1956178
* Multimedia: Entoloma porphyrophaeum / Q1956178
# Fox Plaza (Los Angeles)

Fox Plaza, edo 2121 Avenue of the Stars, AEBetako Los Angeles hirian dagoen etxe orratz bat da, Kalifornia estatuan.
1985-1987 artean Scott Johnson arkitektoak eraiki zen, eta 150 metro eta 37 solairuko garaiera du.

## Zinema

Die Hard (1987) film ezaguna eraikin honetan girotua dago.
* Datuak: Q1920322
* Multimedia: Fox Plaza (Los Angeles, California) / Q1920322
# Die Hard

Die Hard (euskaraz: «eutsi gogor», William Inglis lotinant koronelak 1811. urtean Albuerako guduan oihukatutako esaldia) 1988ko John McTiernan estatubatuar zinema zuzendariaren akziozko filma da. Roderick Thorp idazlearen Nothing Lasts Forever eleberrian oinarritua dago. Bertan, Bruce Willis, Alan Rickman, Alexander Godunov eta Bonnie Bedelia aktoreek antzeztu zuten.
Berez, Los Angeles hiriko Fox Plaza etxe orratzak filmatu zen.
Gaur egun arte filmak lau jarraipen izan ditu: Die Hard 2 (1990), Die Hard with a Vengeance (1995), Live Free or Die Hard (2007) eta A Good Day to Die Hard (2013).

## Argumentua

New York hiria. Terrorista talde bat Nakatomi Plaza etxeorratzaren jabe egin da, bertako jendea bahitu duelarik. Eraikin horretako jendearen artean terroristei gizon bakar batek bakarrik ihes egin ahal izan die, New Yorkeko John McClane (Bruce Willis) poliziak. McClane bakarrik eta zerbitzutik at dago, baina bahitzaileen aurkako borroka irmo eta etengabea burutuko du, bahituen itxaropen bakarra beregan baitago.

## Aktoreak

| Actor | Personatge |
| Bruce Willis | John McClane detektibea |
| Alan Rickman | Hans Gruber |
| Bonnie Bedelia | Holly Gennero McClane |
| Reginald VelJohnson | Al Powell |
| Alexander Godunov | Karl |
| Paul Gleason | Dwayne T. Robinson poliziaburua |
| William Atherton | Richard Thornburg |
| De'voreaux White | Argyle |
| Hart Bochner | Harry Ellis |
| James Shigeta | Joe Takagi |
| Dennis Hayden | Eddie |
| Clarence Darnell Gilyard/Clarence Gilyard Jr. | Theo |
| Bruno Doyon | Franco |
| Junior Prata | Rossi |
| Andreas Wisniewski | Tony Vreski |
| Al Leong | Uli |
| Robert Davi | FBIko Johnson Handia agente berezia |
| Grand L. Bush | FBIko Johnson Txikia agentea |

## Kanpo estekak

* Die Hard filmaren IMDBko fitxa irakurgai (Ingelesez)
* Datuak: Q105598
# Chliaria

Chliaria Lycaenidae familiako tximeleta genero bat da. Bere espezie tipoa Hypolycaena othona da.

## Espezieak

| Espeziea | Egoera |
| Chliaria albiplaga | daturik gabe |
| Chliaria balua | daturik gabe |
| Chliaria cachara | daturik gabe |
| Chliaria celastroides | daturik gabe |
| Chliaria dendrobia | daturik gabe |
| Chliaria eltola | daturik gabe |
| Chliaria gabrielli | daturik gabe |
| Chliaria inari | daturik gabe |
| Chliaria kina | daturik gabe |
| Chliaria martini | daturik gabe |
| Chliaria matiana | daturik gabe |
| Chliaria minima | daturik gabe |
| Chliaria nilgirica | daturik gabe |
| Chliaria othona | daturik gabe |
| Chliaria pahanga | daturik gabe |
| Chliaria phataea | daturik gabe |
| Chliaria pumilina | daturik gabe |
| Chliaria semanga | daturik gabe |
| Chliaria tora | daturik gabe |
| Chliaria vanavasa | daturik gabe |
| Chliaria watsoni | daturik gabe |
| Chliaria xenia | daturik gabe |

## Kanpo estekak

* Datuak: Q1761762
* Multimedia: Chliaria / Q1761762
# Parotocinclus

Parotocinclus arrain genero bat da. Loricariidae familiaren barruan sailkatzen dira.

## Espezieak

| # | Espeziea | Egoera |
| style='text-align:right' | Parotocinclus adamanteus | daturik gabe |
| style='text-align:right' | Parotocinclus amazonensis | daturik gabe |
| style='text-align:right' | Parotocinclus arandai | daturik gabe |
| style='text-align:right' | Parotocinclus aripuanensis | daturik gabe |
| style='text-align:right' | Parotocinclus bahiensis | daturik gabe |
| style='text-align:right' | Parotocinclus bidentatus | daturik gabe |
| style='text-align:right' | Parotocinclus britskii | daturik gabe |
| style='text-align:right' | Parotocinclus cabessadecuia | daturik gabe |
| style='text-align:right' | Parotocinclus cearensis | daturik gabe |
| style='text-align:right' | Parotocinclus cesarpintoi | daturik gabe |
| style='text-align:right' | Parotocinclus collinsae | daturik gabe |
| style='text-align:right' | Parotocinclus cristatus | daturik gabe |
| style='text-align:right' | Parotocinclus dani | daturik gabe |
| style='text-align:right' | Parotocinclus doceanus | daturik gabe |
| style='text-align:right' | Parotocinclus eppleyi | daturik gabe |
| style='text-align:right' | Parotocinclus fluminense | daturik gabe |
| style='text-align:right' | Parotocinclus halbothi | daturik gabe |
| style='text-align:right' | Parotocinclus hardmani | daturik gabe |
| style='text-align:right' | Parotocinclus haroldoi | daturik gabe |
| style='text-align:right' | Parotocinclus jacksoni | daturik gabe |
| style='text-align:right' | Parotocinclus jacumirim | daturik gabe |
| style='text-align:right' | Parotocinclus jequi | daturik gabe |
| style='text-align:right' | Parotocinclus jimi | daturik gabe |
| style='text-align:right' | Parotocinclus jumbo | daturik gabe |
| style='text-align:right' | Parotocinclus kwarup | daturik gabe |
| style='text-align:right' | Parotocinclus longirostris | daturik gabe |
| style='text-align:right' | Parotocinclus maculicauda | daturik gabe |
| style='text-align:right' | Parotocinclus minutus | daturik gabe |
| style='text-align:right' | Parotocinclus muriaensis | daturik gabe |
| style='text-align:right' | Parotocinclus nandae | daturik gabe |
| style='text-align:right' | Parotocinclus pentakelis | daturik gabe |
| style='text-align:right' | Parotocinclus planicauda | daturik gabe |
| style='text-align:right' | Parotocinclus polyochrus | daturik gabe |
| style='text-align:right' | Parotocinclus prata | daturik gabe |
| style='text-align:right' | Parotocinclus pukuixe | daturik gabe |
| style='text-align:right' | Parotocinclus robustus | daturik gabe |
| style='text-align:right' | Parotocinclus seridoensis | daturik gabe |
| style='text-align:right' | Parotocinclus spilosoma | daturik gabe |
| style='text-align:right' | Parotocinclus spilurus | daturik gabe |
| style='text-align:right' | Parotocinclus variola | daturik gabe |
| style='text-align:right' | Parotocinclus yaka | daturik gabe |